Landlungesnegler

Landlungesnegler eller terrestre snegler (Stylommatophora) er bløtdyr og de fleste har et spiralvridd skall. Men noen mangler et synlig skall og kan omtales som nakensnegler. De utgjør en delgruppe av lungesneglene. I Norge finnes omtrent 100 arter, hvorav «nakensneglene» utgjør 22 arter.
Det latinske navnet er sammensatt av stylos = stilk, omma = øye/øyne og phora = å bære. Det kan fritt oversettes til å bære øynene på stilk.


== Utseende ==
Landlungesnegler har to par tentakler. På spissen av det bakerste paret finnes øynene.  Landlevende arter skiller ut et slim fra kjertler foran på foten.  Enkelte arter, slik som skogsneglene har et skall som er overvokst av kappen (skjult skall).


== Levevis ==
Landsneglene lever av planter, bær, sopp, moser og døde dyr, som makk og snegler. Snegler er viktige i næringskjeden da de er mat for flere dyr, som insekter, gnagere spissmus og fugler.
De er nattaktive, fordi luftfuktigheten er høyere. Om dagen eller i varme perioder er de passive. Snegler med skall trekker seg inn i huset og venter på fuktigere vær. Med foten tetter de åpningen til huset. Nakensneglene som ikke har et hus søker til fuktige omgivelser.
Om vinteren ligger de i dvale under røtter, stokker, steiner eller i kompost (blant råttnende planterester).


=== Formering ===
Landlungesnegler er tvekjønnet, noe som gjør det lettere å finne en partner. De har kompliserte kjønnsorgan og de kjønnsmodne parer seg om våren.
Paring skjer hos de fleste på det stedet de møter hverandre. Men noen arter har en særegnen paringslek. Kroppene presses sammen, fot mot fot, rett ovenfor hverandre. Med vaggende bevegelser beføler de hverandre med leppene og tentaklene.  Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp.  Den andre sneglen gjør likeså og paringen kan begynne. De befrukter hverandre samtidig som de henger i en slimtråd fra et tre eller lignende. Etter akten faller de ned på bakken.
Ettersom de er tvekjønnet kan begge legge egg. Snegler dør ofte like etter paring og egglegging. Noen arter blir to år, men de fleste lever bare ett år.


== Systematisk inndeling ==
Denne inndelingen omfatter de europeiske delgruppene, ned til familienivå.

bløtdyr (Mollusca)
snegler (Gastropoda)
lungesnegler (Pulmonata)
delgruppe landlungesnegler (Stylommatophora) – omfatter de landlevende sneglene, 3622 arter, i Europa, inkludert eventuelle underarter.
overfamilie Achatinoidea
familie Ferussaciidae
familie Subulinidae
overfamilie Clausilioidea
familie Clausiliidae
overfamilie Cochlicopoidea
familie Azecidae
familie Cochlicopidae
overfamilie Enidoidea
familie Enidae
overfamilie Gastrodontoidea
familie Euconulidae
familie Gastrodontidae
familie glanssnegler (Oxychilidae)
familie Pristilomatidae
overfamilie Helicoidea
familie skogsnegler (Arionidae)
familie Bradybaenidae
familie Cochlicellidae
familie Elonidae
familie Helicidae
familie Helicodontidae
familie Hygromiidae
familie Sphincterochilidae
familie Trissexodontidae
overfamilie Limacoidea
familie åkerkjølsnegler (Agriolimacidae)
familie ormesnegler (Boettgerillidae)
familie kjølsnegler (Limacidae)
familie Vitrinidae
overfamilie Parmacelloidea
familie Milacidae
familie Parmacellidae
overfamilie Punctoidea
familie Charopidae
familie Helicodiscidae
familie Patulidae
familie Punctidae
overfamilie Pupilloidea
familie Argnidae
familie Chondrinidae
familie Lauriidae
familie Orculidae
familie Pleurodiscidae
familie Pupillidae
familie Pyramidulidae
familie Strobilopsidae
familie Valloniidae
familie Knøttsnegler, (Vertiginidae)
overfamilie Streptaxidoidea
familie Streptaxidae
overfamilie Succineoidea
familie Succineidae
overfamilie Testacelloidea
familie Oleacinidae
familie Papillodermatidae
familie Testacellidae
overfamilie Zonitoidea
familie Zonitidae


== Referanser ==


== Eksterne lenker ==
(en) landlungesnegler – oversikt og omtale av artene i WORMS-databasen 
(en) landlungesnegler i Encyclopedia of Life 
(en) landlungesnegler i Global Biodiversity Information Facility 
(no) landlungesnegler hos Artsdatabanken 
(sv) landlungesnegler hos Dyntaxa 
(en) landlungesnegler hos Fauna Europaea 
(en) landlungesnegler hos Fossilworks 
(en) landlungesnegler hos ITIS 
(en) landlungesnegler hos NCBI 
(en) Kategori:Stylommatophora – bilder, video eller lyd på Wikimedia Commons 
Stylommatophora – detaljert informasjon på Wikispecies 
Land lungesnegler / Terrestre snegler (Stylommatophora) - Miljølære.no